Румен Ченков
Коледно

chitanka.info

Иисус роди се в коледната нощ!

Витлеемската звезда прониза мрака.

Той идва на земята с тиха мощ,

времето си жертвено да чака.

Орисан бе да мине своя път

към страшната, великата Голгота,

на кръста в мъки да дочака смърт

и възкресен — да властва над живота!

Божествен дар на смъртните дари.

О, Господи, кръвта ти ни пречисти

и твоята любов във нас гори,

безкористна, примамлива, лъчиста!

С любов ни даде вечния живот

и път, по който жадно да го търсим.

Днес всеки търси своя ешафод,

та страдайки, чрез него да възкръсне.

1995 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.